Žadikė

Žadikė – upė Lietuvoje, Radviliškio rajone; Šušvės dešinysis intakas. Prasideda 5 km į pietvakarius nuo Šaukoto, Kaunetiškių apylinkėse. Teka rytų, šiaurės rytų kryptimi, aukštupyje kerta Praviršulio tyrelio botaninio-zoologinio draustinio šiaurinį pakraštį. Įteka į Šušvę 75,1 km nuo jos žiočiųhttps://web.archive.org/web/20210607175341/http://vanduo.gamta.lt/files/LR_upiu_klasifikatorius.pdf, šalia Pašušvio.
miniatiūra|220px|left|Žadikė ties Pašušviu

Intakai:
 dešinieji – Gužupis;
 kairieji – Sakalupys.

Aukštupio ir vidurupio vaga sureguliuota. Netoli žiočių upė patvenkta, sudarytas Gulbinų tvenkinys. Gyvenvietės prie Žadikės: Užžadikiai, Bargailiai, Giedraičiai, Gulbinai, Pašušvys.

Upėvardis kildinamas iš šaknies žad-, reiškiančios „gyvumą, guvumą“ (plg. žadinti – „budinti“).

 Šaltiniai 

Kategorija:Radviliškio rajono upės